cyanic-selkie/wikianc huggingface dataset:
Αφρική
Χλωρίδα και πανίδα
Στα βαλτώδη μέρη και κοντά στα ποτάμια, ζει ένα άλλο είδος ζώου, που και αυτό κινδυνεύει να εξαφανιστεί. Πρόκειται για τον ιπποπόταμο. Ο ιπποπόταμος είναι αποκλειστικά και μόνο ζώο φυτοφάγο και σπάνια επιτίθεται στους ανθρώπους, ενώ μπορεί σχετικά εύκολα να εξημερωθεί. Το κρέας του ιπποπόταμου τρώγεται. Ο ιπποπόταμος πολλαπλασιάζεται σχετικά πολύ εύκολα. Η εγκυμοσύνη του διαρκεί λιγότερο από 6 μήνες, έτσι τόσο αυτός, όσο και οι γαζέλες, μπορούν να λύσουν σε μεγάλο βαθμό, αν γίνει φυσικά συστηματική εκτροφή, το πρόβλημα της έλλειψης των πρωτεϊνών που αντιμετωπίζει η Αφρική. Από τα σαρκοφάγα ζώα αξίζει να αναφερθούν τα λιοντάρια, οι λεοπαρδάλεις, κλπ., που και αυτά, ακολουθώντας τα φυτοφάγα, γίνονται τελικά μεταναστευτικά ζώα.
Γεωργικά προϊόντα
Η Αφρική είναι βασικά γεωργική ήπειρος και η γεωργία αποτελεί τη βασική πηγή εσόδων για πολλές χώρες. Παρ' όλα αυτά η γεωργία εξακολουθεί να γίνεται στις πιο πολλές χώρες με εντελώς πρωτόγονο τρόπο. Από τον κανόνα αυτό ξεφεύγουν, σε μεγάλο βαθμό, μερικές από τις μεσογειακές χώρες, καθώς και οι χώρες της νότιας Αφρικής, που έχουν αναπτύξει σημαντικά μερικούς κλάδους της βιομηχανίας.
Βασικά γεωργικά προϊόντα είναι το σιτάρι, που καλλιεργείται μόνο στις χώρες τις μεσογειακές, το καλαμπόκι, που καλλιεργείται εκτός από τις μεσογειακές χώρες και στη Νοτιοαφρικανική Δημοκρατία, το ρύζι, το ζαχαροκάλαμο, η κασάβα από την οποία στην Αφρική παράγεται το 43% της παγκόσμιας παραγωγής, χουρμάδες (το 44% της παγκόσμιας παραγωγής), κόκκος (το 78% της παγκόσμιας παραγωγής), αράπικα φιστίκια (το 29% της παγκόσμιας παραγωγής), το κακάο (το 67% της παγκόσμιας παραγωγής), μπαμπάκι, καουτσούκ, και πολλά άλλα προϊόντα.
Η γεωργία της Αφρικής παρουσιάζει μερικές ιδιομορφίες, που ήρθαν ως αποτέλεσμα της μακροχρόνιας κατοχής των εδαφών της από τους Ευρωπαίους αποικιοκράτες. Η γεωργία έχει αναπτυχθεί μόνο γύρω από μερικές ζώνες, κυρίως γύρω από τα ποτάμια που μπορούσαν να αποτελέσουν και τους δρόμους επικοινωνίας, ενώ το υπόλοιπο της ηπείρου είναι σχεδόν τελείως ακαλλιέργητο. Ακόμη, οι Ευρωπαίοι δεν ενδιαφέρθηκαν να αναπτύξουν τη γεωργία στην Αφρική. Δημιούργησαν τις λεγόμενες μονοκαλλιέργειες, που σημαίνει ότι σε εκατομμύρια στρέμματα καλλιεργούν μόνο ένα είδος φυτού. Τέτοια παραδείγματα αποτελούν η Νιγηρία και η Σενεγάλη με τα φιστίκια, όπου είναι σχεδόν το μοναδικό προϊόν της χώρας, ακόμη η Γκάνα και η Ακτή του Ελεφαντόδοντου, που η μοναδική τους καλλιέργεια είναι ο καφές. Οι μονοκαλλιέργειες αυτές έχουν ως αποτέλεσμα να μη μπορούν να αναπτυχθούν τα νέα Αφρικανικά κράτη με τον τρόπο και το ρυθμό που θα ήθελαν. Αρκεί να αναφερθεί μόνο το γεγονός ότι, αν μια χρονιά, για οποιονδήποτε λόγο, πάθει η παραγωγή τους κάποια καταστροφή, οι χώρες αυτές χάνουν τελείως το εισόδημα που έχουν και απειλούνται από πλήρη αφανισμό. Το γεγονός αυτό αποχτά ιδιαίτερη σημασία, αν σκεφτεί κανείς ότι σε πολλές αφρικανικές χώρες με τη γεωργία ασχολούνται πάνω από το 70% του πληθυσμού, ενώ σε μερικές χώρες το ποσοστό αυτό φτάνει και το 85%.
Κτηνοτροφικά προϊόντα
Παράλληλα με τη γεωργία ελάχιστα αναπτυγμένη είναι και η κτηνοτροφία. Πρόκειται κυρίως για την πιο πρωτόγονη μορφή της νομαδικής κτηνοτροφίας. Αρκεί μόνο να αναφερθεί ότι στην Αφρική παράγεται μόνο το 2,5% της παγκόσμιας παραγωγής από κρέας, γάλα, τυρί και μαλλί. Γεγονός είναι ότι η ανάπτυξη της κτηνοτροφίας συναντά πάρα πολλές δυσκολίες, που προκύπτουν τόσο από τις αντίξοες κλιματολογικές συνθήκες, αλλά και από το όλο πολιτιστικό και κοινωνικό οικοδόμημα της αφρικανικής ηπείρου.
Ένας από τους πιο βασικούς ανασταλτικούς παράγοντες για την ανάπτυξη της κτηνοτροφίας σε πολλές περιοχές είναι η μύγα «τσε - τσε», που προκαλεί στα ζώα την πολύ γνωστή και πολύ επικίνδυνη αρρώστια, την τρυπανοσωμίαση.
Ορυκτός πλούτος, μεταλλεύματα
Το υπέδαφος της Αφρικής είναι πολύ πλούσιο και περιέχει όλων των ειδών τα μεταλλεύματα.
Στις βόρειες περιοχές της Αφρικής και συγκεκριμένα στις χώρες γύρω από τη Σαχάρα υπάρχουν τεράστια αποθέματα πετρελαίου. Στο νότο, αντίθετα, βγαίνει το 98% της παγκόσμιας παραγωγής διαμαντιών και το 77% της παγκόσμιας παραγωγής χρυσού. Από την άποψη αυτή κανονικά η αφρικανική ήπειρος θα έπρεπε να είναι η πιο πλούσια στον κόσμο.
Η παραγωγή κοβαλτίου στη Δημοκρατία του Κονγκό, στο Μαρόκο και στη Ζάμπια φτάνει το 75% της παγκόσμιας παραγωγής, ενώ το χρώμιο, που παράγεται στη Ροδεσία και στη Νότιο Αφρική αντιπροσωπεύει το 55% της παγκόσμιας παραγωγής.
Παράγονται ακόμη σε μεγάλες ποσότητες μαγγάνιο, χαλκός, βωξίτης, μόλυβδος, ψευδάργυρος, βανάδιο, κασσίτερος, μαρμαρυγίας, γραφίτης, σίδηρος, τιτάνιο και αμίαντος. Το μόνο που δεν υπάρχει στην Αφρική είναι γαιάνθρακας. Την έλλειψη αυτή την αναπληρώνει η παρουσία του πετρελαίου.
Ακόμη στις ενεργειακές πηγές της ηπείρου θα πρέπει να αναφερθούν και οι τεράστιες δυνατότητες ανάπτυξης της υδροηλεκτρικής ενέργειας, παρ' όλες τις ιδιομορφίες που παρουσιάζει η μορφολογία του εδάφους της Αφρικής. Έτσι, παρ' όλο ότι η Αφρική έχει τα μεγαλύτερα αποθέματα από τα πιο πολύτιμα προϊόντα του υπεδάφους, είναι πάρα πολύ καθυστερημένη οικονομικά χώρα με μερικές ίσως εξαιρέσεις που παρουσιάζουν ορισμένες χώρες. Αλλά και αυτές οι εξαιρέσεις έρχονται να τονίσουν τη μεγάλη διαφορά που υπάρχει ανάμεσα στις διάφορες χώρες.
Ανάλογη με την οικονομική ανάπτυξη είναι και η συγκοινωνία. Το σιδηροδρομικό δίκτυο φτάνει τις 88.000 χιλιόμετρα, από τα οποία όμως μόνο τα 12.500 χιλιόμετρα έχουν κανονικό πλάτος, ενώ τα υπόλοιπα είναι στενά. Το σιδηροδρομικό δίκτυο είναι κυρίως μακρινών αποστάσεων, δηλ. δε διακλαδίζεται στο εσωτερικό των χωρών. Το οδικό δίκτυο φτάνει τα 1.500.000 χιλιόμετρα από τα οποία μόνο τα 100.000 είναι ασφαλτοστρωμένα και αυτά είναι συγκεντρωμένα κυρίως σε μερικές περιοχές του νότου και της δύσης.
Θρησκείες - Γλώσσες - Πολιτισμός
Από γλωσσική και θρησκευτική άποψη, η Αφρική παρουσιάζει ολόκληρο μωσαϊκό. Στα βόρεια και στα βορειοδυτικά, καθώς και στα βορειοανατολικά της Αφρικής, επικρατούν οι χαμιτοσημιτικές γλώσσες των Αράβων, των Βερβέρων, των Αβησσυνών και των Κουσιτών.
Στα νότια, αντίθετα, επικρατούν οι ινδοευρωπαϊκές γλώσσες, ως αποτέλεσμα των αποίκων Ευρωπαίων, που εξακολουθούν να παραμένουν στην περιοχή. Στις υπόλοιπες περιοχές υπάρχουν άπειρες γλώσσες και διάλεκτοι, που πολλές απ' αυτές, δύσκολα μπορούν να ενταχτούν σε μια κατηγορία.
Η βασικότερη θρησκεία είναι η μουσουλμανική. Αυτό δε σημαίνει όμως ότι δεν υπάρχουν και άλλες, αρχίζοντας από τα διάφορα χριστιανικά δόγματα και φτάνοντας στις διάφορες ινδικές θρησκείες, χωρίς να παραλείψουμε να πούμε ότι υπάρχουν ακόμη και πολλές φυλές που είναι ειδωλολατρικές ή που έχουν διάφορα άλλα δόγματα.
Στη βόρεια Αφρική έχει αναπτυχθεί ένας από τους μεγαλύτερους πολιτισμούς της ανθρωπότητας. Πρόκειται για τον πολιτισμό των Αιγυπτίων, στοιχεία του οποίου πήρε και ο αρχαίος ελληνικός πολιτισμός. Ακολούθησε κατόπιν η κατάκτηση της βόρειας Αφρικής από το Μέγα Αλέξανδρο και, αργότερα, από τους Ρωμαίους Στην εποχή των Βυζαντινών και πάλι στο βόρειο τμήμα της ηπείρου αναπτύσσεται ένας καινούριος πολιτισμός, που στη συνέχεια αφομοιώνεται από τους Άραβες και ακολουθεί ο γνωστός αραβικός πολιτισμός.
Όταν αργότερα η αυτοκρατορία των Αράβων διαλύθηκε και έδωσε τη θέση της στην τουρκική αυτοκρατορία, δεν υπάρχει κανενός είδους πολιτισμός με αποτέλεσμα και αυτός που υπήρχε να καταστραφεί. Ενώ υπάρχουν πολλά στοιχεία για τον πολιτισμό που αναπτύχθηκε στις ακτές της Μεσογείου από τα πιο παλιά χρόνια, δεν υπάρχουν αντίστοιχα πληροφορίες για το τι είδους πολιτισμός αναπτύχθηκε στο εσωτερικό και στα νότια τμήματα της ηπείρου.
Αργότερα, από τον 6ο αιώνα μ.Χ. και μέχρι τον 13ο, υπάρχουν οι αποδείξεις για την ανάπτυξη ενός κράτους που ανάπτυξε φυσικά και το δικό του πολιτισμό. Πρόκειται για το κράτος της Γκάνα.
Αργότερα από τον 11ο αιώνα και μέχρι τον 13ο αναπτύχθηκε ένα άλλο κράτος, το Μάλι. Στο Τομπουκτού υπάρχουν πληροφορίες ότι υπήρχε ήδη πανεπιστήμιο από τον 15ο αιώνα. Παράλληλα υπάρχουν πληροφορίες ότι, πριν καταληφτούν από τους Εγγλέζους τα εδάφη της Νιγηρίας και της Χρυσής Ακτής, είχε αρχίσει εκεί και αναπτυσσόταν ένας άλλος σύνθετος και οργανωμένος πολιτισμός.
Το ίδιο συνέβαινε και στα ανατολικά, όπου αναπτύχθηκε και ο πολιτισμός των Αιθιόπων. Δυστυχώς όμως οι πηγές πληροφοριών για τους πολιτισμούς της Αφρικής είναι πολύ περιορισμένες με αποτέλεσμα να μην είναι δυνατή μια πλήρης αναπαράσταση του πολιτισμού που αναπτύχθηκε. Η ανεξάρτητη εξέλιξη, αλλά και η ανοδική πορεία του πολιτισμού, που είχε αναπτυχθεί ή και αναπτυσσόταν σε πολλές περιοχές της Αφρικής, σταμάτησε απότομα τον 15ο με 16ο αιώνα, όταν άρχισε η ευρωπαϊκή επέμβαση στην ήπειρο αυτή. Ενώ μέχρι τότε το βόρειο, το βορειοδυτικό και το βορειοανατολικό τμήμα της Αφρικής ήταν πολύ καλά γνωστό, η υπόλοιπη Αφρική ήταν σχεδόν άγνωστη. Σε ότι αφορά την υποσαχάρια Αφρική, ο παλαιότερος γνωστός πολιτισμός είναι ο πολιτισμός Νοκ στην περιοχή της σημερινής Νιγηρίας.
Εξερεύνηση και αποικισμός της Αφρικής
Η πρώτη απόπειρα εξερεύνησης της Αφρικής χρονολογείται από το 1436, όταν ο Πορτογάλος Εάννες Μπαλντάγια έφτασε μέχρι το ακρωτήριο Ρίο Ντέκκα Όρο. Το 1441 ο Τριστάου φτάνει μέχρι τη σημερινή Σενεγάλη. Το 1471 ο Ρουίντα Σεκέιρα φτάνει μέχρι το σημερινό Γκαμπόν, ενώ ο Κάου Ντόγκο έφτασε στα 1482 μέχρι τις εκβολές του ποταμού Κονγκό. Στα 1486 ο Βαρθολομαίος Ντιάζ φτάνει σχεδόν μέχρι τη σημερινή πόλη Ντέρμπαν και, τέλος, ο Βάσκο ντε Γκάμα στα 1497 περιπλέει για πρώτη φορά ολόκληρη την Αφρική.
Αργότερα αρχίζει ο συστηματικός αποικισμός της Αφρικής που διήρκεσε αρκετούς αιώνες. Καθεμιά από τις μεγάλες τότε ναυτικές δυνάμεις, διεκδικεί για τον εαυτό της και ένα μέρος από τα πιο πλούσια που έχει η χώρα.
Σημερινά αφρικανικά κράτη
Το μοναδικό κράτος που είχε παραμείνει ως ανεξάρτητο ήταν η Λιβερία και αυτό γιατί πολλοί από τους μεγάλους τότε εφοπλιστές ήθελαν να δημιουργήσουν ένα κράτος στη σημαία του οποίου θα ναυτολογούσαν τα καράβια τους και δε θα πλήρωναν καθόλου φόρο. (Το καθεστώς αυτό εξακολουθεί να ισχύει ακόμη και σήμερα με αποτέλεσμα η Λιβερία να είναι μια από τις μεγαλύτερες ναυτικές δυνάμεις στον κόσμο).
Ανεξάρτητη ακόμη ήταν και η Αιθιοπία (η οποία ωστόσο από το 1935 ως το 1943 ήταν υπό την Ιταλική κατοχή). Τα τελευταία χρόνια άρχισαν να δημιουργούνται συνεχώς καινούρια κράτη. Σήμερα, ελάχιστα μέρη της Αφρικής βρίσκονται κάτω από ξένη κυριαρχία.
Όταν παραπάνω αναφέρθηκε ότι στην Αφρική δημιουργήθηκαν καινούρια κράτη, δεν αποτελεί καθόλου υπερβολή. Κανένα από τα κράτη αυτά δεν υπήρχε πριν. Συνήθως το κάθε κράτος, που έχει δημιουργηθεί, αντιπροσωπεύει και μια βασική φυλή και μερικές πιο μικρές. Μερικές όμως από τις μεγάλες φυλές της Αφρικής δεν αποτελούν ένα κράτος, αλλά τελείως τεχνητά έχουν μοιραστεί ανάμεσα σε μερικά κράτη. Το αποτέλεσμα είναι ότι στο ένα κράτος η φυλή είναι πλειοψηφία στο άλλο είναι μειοψηφία.
Αυτό προκαλεί πάντα μεγάλες φυλετικές αναταραχές με αποτέλεσμα κάθε τόσο να ξεσπούν άγριοι τοπικοί πόλεμοι, που καταστρέφουν την αδύνατη οικονομία των χωρών αυτών. Απόδειξη αποτελεί το παλιό Βελγικό Κονγκό, η σημερινή Λαϊκή Δημοκρατία του Κονγκό που ύστερα από πολλούς και άγριους εμφύλιους πολέμους, σήμερα διοικείται από μεταβατική κυβέρνηση.
Παρόλα αυτά τα νέα Αφρικανικά κράτη αρχίζουν μέσα από χίλιες δυο δυσκολίες που κληρονόμησαν από την πολύχρονη αποικιοκρατία, να βρίσκουν αργά και βασανιστικά το δικό τους δρόμο ανάπτυξης. Έτσι, σήμερα, στην Αφρική είναι δυνατό να συναντήσει κανείς κράτη που έχουν ακόμη καθαρά φεουδαρχική οικονομία και διάρθρωση, ενώ άλλα ακολουθούν καθαρό σοσιαλιστικό δρόμο ανάπτυξης.
Δε λείπουν φυσικά και οι χώρες εκείνες που βρίσκονται κάτω από μια νέα μορφή αποικιοκρατίας, τη νεοαποικιοκρατία, όπως ονομάζεται, που σημαίνει ότι, ενώ είναι φαινομενικά ελεύθερα, στην ουσία εξαρτώνται άμεσα, τόσο οικονομικά, όσο και πολιτικά, από άλλες Ευρωπαϊκές χώρες. Γενικά, όμως, τα κράτη της Αφρικής ανήκουν στο χώρο των αδέσμευτων κρατών. Κάθε χρόνο τα κράτη αυτά αποκτούν όλο και μεγαλύτερη πολιτική δύναμη και κάνουν την παρουσία τους όλο και πιο αισθητή σε ολόκληρο τον κόσμο.
Σήμερα, στον Ο.Η.Ε., τα Αφρικανικά κράτη αποτελούν τεράστια δύναμη και απόφαση κανένα σχεδόν ψήφισμα δεν είναι δυνατό να παρθεί, αν δεν το υποστηρίξουν το Αφρικανικά κράτη. Ιδιαίτερα αποφασιστική ήταν η συμπαράσταση στον Ο.Η.Ε. των Αφρικανικών κρατών στο θέμα της Κύπρου και στην αποφασιστική καταδίκη της Τουρκίας για την επέμβασή της και την κατάληψη μεγάλου μέρους του νησιού.
Σημειώσεις
<references group="σημ" />
Εξωτερικοί σύνδεσμοι
*
Ματθίλδη Μαγγίρα
Η Ματθίλδη Μαγγίρα (Ξάνθη 6 Ιουνίου 1969) είναι Ελληνίδα ηθοποιός και παρουσιάστρια.
Βιογραφία
Έχει σπουδάσει στη Σχολή Εκπαιδευτικών Λειτουργών Επαγγελματικής & Τεχνικής Εκπαίδευσης (Σ.Ε.Λ.Ε.Τ.Ε. - μετέπειτα Α.Σ.ΠΑΙ.Τ.Ε.).
Στο θέατρο γνώρισε επιτυχία στην πρώτη σεζόν της παράστασης Σεσουάρ για δολοφόνους ενώ εμφανίστηκε και στην ταινία Εφάπαξ.
Το 2019 εμφανίστηκε στην ταινία πάνω στη ζωή της Ευτυχίας Παπαγιαννοπούλου Ευτυχία, υποδυόμενη τη Ρένα Βλαχοπούλου.
Συμμετοχή σε show
Το 2010 έλαβε μέρος στο Dancing with the Stars και κατέλαβε την 2η θέση μαζί με τον χορευτή της Ρίχαρντ Σιλάγκι. Το 2016 ήταν διαγωνιζόμενη στο Your Face Sounds Familiar, στο οποίο κατέλαβε την 4η θέση με το τραγούδι Dangerous του Μάικλ Τζάκσον.
Άλλες δραστηριότητες
Από το 2010 έως το 2012 δίδαξε devised theatre στο εργαστήρι δημιουργικής γραφής "Tabula Rasa". To 2012 έβγαλε τη δική της σειρά ρούχων M&M.
Προσωπική ζωή
Το 2003 παντρεύτηκε με τον Αμερικανό μουσικό Άλεξ Φόστερ, ενώ την ίδια χρονιά, ήρθε στον κόσμο και η κόρη τους, Λήδα. Το 2011, το ζευγάρι χώρισε αλλά κράτησαν φιλικές σχέσεις για χάρη της κόρης τους. Αδερφή της Ματθίλδης, είναι η επίσης ηθοποιός και παρουσιάστρια Μπέττυ Μαγγίρα.
Κινηματογράφος
Κατηγορία:Ελληνίδες τηλεπαρουσιάστριες Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί κινηματογράφου
Όροιδος
Ο Όροιδος ήταν βασιλιάς των Παραυαίων της Ηπείρου.
Αναφέρεται ότι βασίλεψε την εποχή που βασίλευε στους Μολοσσούς ο Θαρύπας με επίτροπο τον Σαβύλινθο. Το βασίλειό του βρισκόταν στην βόρεια Πίνδο γύρω από τον Αώο ποταμό. Αναφέρεται ότι πήρε μέρος στους Περσικούς πολέμους και ήταν σύμμαχος των Σπαρτιατών.
Πηγές
Κατηγορία:Αρχαίοι Ηπειρώτες
Δροσιά Κυπαρισσίου Εύβοιας
Η Δροσιά Κυπαρισσίου ή Μεσσαπίων είναι μικρός πεδινός οικισμός στην κεντρική Εύβοια και την Περιφερειακή Ενότητα Εύβοιας, ο οποίος βρίσκεται σε απόσταση περίπου 2 χλμ. Ν. από το Κυπαρίσσι, 8 χλμ. ΒΔ. από τα Ψαχνά (έδρα του δήμου), 20 Β. από την Χαλκίδα και έχει υψόμετρο 119 μέτρα ενώ μέσα από αυτόν περνάει η ΕΟ Χαλκίδας - Αιδηψού. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Κυπαρισσίου. Σύμφωνα με το σχέδιο Καλλικράτης μαζί με το Κυπαρίσσι και τις Άκρες αποτελούν την τοπική κοινότητα Κυπαρισσίου που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 10 κάτοικοι.
Σημείωση
Στη νότια Εύβοια και το δήμο Κύμης-Αλιβερίου υπάρχει ο συνώνυμος οικισμός Δροσιά Κριεζών ενώ στην κεντρική και το Δήμο Χαλκιδέων η Δροσιά Ανθηδόνος.
Παραπομπές
Κατηγορία:Δήμος Διρφύων - Μεσσαπίων Κατηγορία:Χωριά του νομού Εύβοιας
Βουλγαρική γλώσσα
Η Βουλγαρική γλώσσα (български език είναι μία Ινδοευρωπαϊκή γλώσσα, μέλος του Νοτίου κλάδου των Σλαβικών γλωσσών. Ανήκει επίσης στο βαλκανικό γλωσσικό δεσμό.
Είναι η επίσημη γλώσσα της Δημοκρατίας της Βουλγαρίας. Ομιλείται επίσης ως μειονοτική γλώσσα στην Βόρεια Μακεδονία (κάποιοι θεωρούν τη γλώσσα της βουλγαρική διάλεκτο, αν και η Σλαβομακεδονική θεωρείται ξεχωριστή γλώσσα για καθαρά πολιτικούς λόγους), και την Ελλάδα (με τους Βούλγαρους μετανάστες και με τη μορφή της Πομάκικης, στην περιοχή της Θράκης), καθώς και σε Ουγγαρία, Ισραήλ, Ρουμανία (υπάρχει Βουλγαρική μειονότητα στην περιοχή της Δοβρουτσάς), Μολδαβία, Ρωσία, Σερβία, Μαυροβούνιο, Τουρκία και Ουκρανία, και από τους Βούλγαρους μετανάστες σε Ηνωμένο Βασίλειο, Καναδά και τις ΗΠΑ. Εκτιμάται πως διαθέτει συνολικά 10 εκατομμύρια γηγενείς ομιλητές.
Σε αντίθεση με την πλειοψηφία των σλαβικών γλωσσών, στη βουλγαρική γλώσσα ο πτώσεις των ουσιαστικών έχουν σχεδόν εξαφανιστεί, γι'αυτό και χρησιμοποιείται το οριστικό, το αόριστο και το λεγόμενο «μηδενικό» άρθρο. Με την εξαίρεση της βουλγαρικής και της κοντινής σε αυτή σλαβομακεδονικής, άλλες σλαβικές γλώσσες δεν έχουν άρθρα.
Εξωτερικοί σύνδεσμοι
Κατηγορία:Νοτιοσλαβικές γλώσσες Γλωσσα Κατηγορία:Γλώσσες της Ρουμανίας Κατηγορία:Γλώσσες της Ουκρανίας
806
Η τρέχουσα σελίδα αφορά το έτος 806 κατά το Γρηγοριανό ημερολόγιο
Θάνατοι
Κατηγορία:Έτη
Μπερνάρ Μποσκιέ
Βιογραφία
Ο Μπερνάρ Μποσκιέ αναδείχτηκε στην Ολιμπίκ Αλές, και υπέγραψε στην ΦΚ Σοσό το 1961, όπου έγινε εξαιρετικός αμυντικός αγωνιζόμενος ως Δεξί Μπακ προτού μετακινηθεί στην θέση του Κεντρικού Μπακ, αργότερα, στην Ολιμπίκ Μαρσέιγ.
Σύντομα έλαβε την πρώτη του κλήση στην Εθνική Γαλλίας στις 2 Δεκεμβρίου 1964, σε ηλικία 22 ετών, απέναντι στο Βέλγιο. ήταν στην συνέχεια μέλος της γαλλικής ομάδας που έλαβε μέρος στο Παγκόσμιο Κύπελλο του 1966 στην Αγγλία, αγωνιζόμενος σε όλους τους αγώνες της Γαλλίας.
Επιστρέφοντας από το Παγκόσμιο Κύπελλο, υπέγραψε συμβόλαιο συνεργασίας με την ΑΣ Σαιντ-Ετιέν, όπου κατέκτησε τους πρώτους του τίτλους, θεωρούμενος, τότε, ως ο καλύτερος Γάλλος ποδοσφαιριστής της δεκαετίας του 1960, κατακτώντας το βραβείο του Γάλλου Παίκτη της Χρονιάς το 1967 και το 1968.
Εντελώς ξαφνικά, εγκατέλειψε την Φορέ με προορισμό την Ολιμπίκ Μαρσέιγ μαζί με τον τερματοφύλακα Ζορζ Καρνύ το 1971 κατακτώντας το "double" με την Ολιμπίκ Μαρσέιγ στην πρώτη του σεζόν. Ολοκλήρωσε την ποδοσφαιρική του καριέρα στην ΦΚ Μαρτίγκ έχοντας πραγματοποιήσει συνολικά άνω των 400 συμμετοχών σε σύνολο 11 σεζόν. Το ρεκόρ του επίτευξης τερμάτων των 60 τερμάτων είναι πολύ καλός αριθμός για αμυντικό και βοηθήθηκε σημαντικά από την ικανότητά του στην εκτέλεση ελεύθερων χτυπημάτων.
Στη συνέχεια, είχε μια σύντομη καριέρα ως αθλητικός διευθυντής στη διάρκεια της οποίας ανακάλυψε αρκετούς ταλαντούχους παίκτες όπως οι Γκρεγκορί Κουπέ και Λιούμπομιρ Μόραφτσικ όσο εργαζόταν στην ΑΣ Σαιντ-Ετιέν. Αυτό τον καιρό ασχολείται με την προπόνηση νεαρών ποδοσφαιριστών.
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Αμυντικοί ποδοσφαιριστές Κατηγορία:Ποδοσφαιριστές Ολιμπίκ Αλές Κατηγορία:Ποδοσφαιριστές ΦΚ Σοσό Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές ΦΚ Μαρτίγκ Κατηγορία:Ποδοσφαιριστές Παγκοσμίου Κυπέλλου 1966 Κατηγορία:Ποδοσφαιριστές Λιγκ 1
Oμοπαραλληλική γεωμετρία
Στα μαθηματικά, η Oμοπαραλληλική γεωμετρία (αφινική γεωμετρία) είναι αυτό που απομένει από την ευκλείδεια γεωμετρία όταν αγνοούνται οι μετρικές έννοιες της απόστασης και της γωνίας (οι μαθηματικοί συχνά λένε "ξεχασμένες" ).
Η αφινική γεωμετρία μπορεί να αναπτυχθεί με δύο τρόπους που είναι ουσιαστικά ισοδύναμοι.
Στη συνθετική γεωμετρία, ένας αφινικός χώρος είναι ένα σύνολο σημείων με ένα σχετικό σύνολο γραμμών, τα οποία ικανοποιούν ορισμένα αξιώματα (όπως το αξίωμα του Πλέιφερ).
Η αφινική γεωμετρία μπορεί επίσης να αναπτυχθεί με βάση τη γραμμική άλγεβρα. Σε αυτό το πλαίσιο, ο αφινικός χώρος είναι ένα σύνολο σημείων εξοπλισμένο με ένα σύνολο μετασχηματισμών (δηλαδή διμερείς απεικονίσεις), τις μεταφράσεις, οι οποίες σχηματίζουν ένα διανυσματικό χώρο (πάνω σε ένα δεδομένο πεδίο, γενικά τους πραγματικούς αριθμούς), και έτσι ώστε για κάθε δεδομένο διατεταγμένο ζεύγος σημείων να υπάρχει μια μοναδική μετάφραση που στέλνει το πρώτο σημείο στο δεύτερο- η σύνθεση δύο μεταφράσεων είναι το άθροισμά τους στο διανυσματικό χώρο των μεταφράσεων.
Πιο συγκεκριµένα, αυτό ισοδυναµεί µε την ύπαρξη µιας πράξης που συσχετίζει ένα διάνυσµα µε οποιοδήποτε διατεταγµένο ζεύγος σηµείων και µιας άλλης πράξης που επιτρέπει σε ένα σηµείο να µεταφραστεί µε ένα διάνυσµα για να δώσει ένα άλλο σηµείο- αυτές οι πράξεις πρέπει να ικανοποιούν έναν αριθµό αξιωµάτων (ειδικότερα, ότι δύο διαδοχικές µεταφράσεις έχουν το αποτέλεσµα µιας µετάφρασης µε το διάνυσµα του αθροίσµατος). Με την επιλογή οποιουδήποτε σημείου ως "αρχή", τα σημεία βρίσκονται σε ένα προς ένα αντιστοιχία με τα διανύσματα, αλλά δεν υπάρχει προτιμώμενη επιλογή για την αρχή- έτσι, ένας αφινικός χώρος μπορεί να θεωρηθεί ότι προκύπτει από τον διανυσματικό χώρο που συνδέεται με αυτόν "ξεχνώντας" την αρχή (μηδενικό διάνυσμα).
Η ιδέα της λήθης της μετρικής μπορεί να εφαρμοστεί στη θεωρία των πολλαπλών. Αυτό αναπτύσσεται στο άρθρο σχετικά με την αφινική σύνδεση.
Ιστορία
Το 1748, ο Λέοναρντ Όιλερ εισήγαγε τον όρο affine (από το λατινικό affinis "συγγενής") στο βιβλίο του Introductio in analysin infinitorum (τόμος 2, κεφάλαιο XVIII). Το 1827, ο Άουγκουστ Φέρντιναντ Μέμπιους έγραψε για τη συγγενή γεωμετρία στο βιβλίο του Der barycentrische Calcul (κεφάλαιο 3).
Μετά το πρόγραμμα του Φέλιξ Κλάιν στο Έρλανγκεν, η συγγενής γεωμετρία αναγνωρίστηκε ως γενίκευση της ευκλείδειας γεωμετρίας.
Το 1918, ο Χέρμαν Βάιλ αναφέρθηκε στη συγγενή γεωμετρία στο κείμενό του Χώρος, Χρόνος, Ύλη. Χρησιμοποίησε τη συγγενή γεωμετρία για να εισαγάγει την πρόσθεση και την αφαίρεση διανυσμάτων στα πρώτα στάδια της ανάπτυξης της μαθηματικής φυσικής του. Αργότερα, ο E. T. Whittaker έγραψε:
Η γεωμετρία του Βάιλ είναι ιστορικά ενδιαφέρουσα επειδή ήταν η πρώτη από τις αφινικές γεωμετρίες που εκπονήθηκε λεπτομερώς: βασίζεται σε ένα ειδικό είδος παράλληλης μεταφοράς [... χρησιμοποιώντας] παγκόσμιες γραμμές φωτεινών σημάτων σε έναν τετραδιάστατο χωροχρόνο. Ένα σύντομο στοιχείο μιας από αυτές τις παγκόσμιες γραμμές μπορεί να ονομαστεί μηδενικό διάνυσμα- η εν λόγω παράλληλη μεταφορά είναι τότε τέτοια ώστε να μεταφέρει οποιοδήποτε μηδενικό διάνυσμα σε ένα σημείο στη θέση ενός μηδενικού διανύσματος σε ένα γειτονικό σημείο.
Νόμος του Πάππου
Έχουν διατυπωθεί διάφορες αξιωματικές προσεγγίσεις για την αφινική γεωμετρία: νόμος του Πάππου
Καθώς η αφινική γεωμετρία ασχολείται με παράλληλες γραμμές, μία από τις ιδιότητες των παραλλήλων που σημείωσε ο Πάππος της Αλεξάνδρειας έχει ληφθεί ως προϋπόθεση:
Το πλήρες σύστημα αξιωμάτων που προτείνεται έχει ως πρωταρχικές έννοιες το σημείο, την ευθεία και την ευθεία που περιέχει σημείο:
Σύμφωνα με τον H. S. M. Coxeter: "Το ενδιαφέρον αυτών των πέντε αξιωμάτων ενισχύεται από το γεγονός ότι μπορούν να αναπτυχθούν σε ένα τεράστιο σύνολο προτάσεων, οι οποίες ισχύουν όχι μόνο για την ευκλείδεια γεωμετρία, αλλά και για τη γεωμετρία Μινκόφσκι του χρόνου και του χώρου (στην απλή περίπτωση των 1+1 διαστάσεων, ενώ η ειδική θεωρία της σχετικότητας χρειάζεται 1+3). Η επέκταση στην ευκλείδεια γεωμετρία ή στη γεωμετρία Μινκόφσκι γίνεται με την προσθήκη διαφόρων αξιωμάτων ορθογωνιότητας κ.λπ."
Οι διάφοροι τύποι της αφινικής (Oμοπαραλληλικής) γεωμετρίας αντιστοιχούν στην ερμηνεία που δίνουμε στην περιστροφή. Η ευκλείδεια γεωμετρία αντιστοιχεί στη συνηθισμένη ιδέα της περιστροφής, ενώ η γεωμετρία Μινκόφσκι αντιστοιχεί στην υπερβολική περιστροφή. Όσον αφορά τις κάθετες γραμμές, παραμένουν κάθετες όταν το επίπεδο υποβάλλεται σε μια συνηθισμένη περιστροφή. Στη γεωμετρία Μινκόφσκι, οι υπερβολικές-ορθογώνιες γραμμές παραμένουν σε αυτή τη σχέση όταν το επίπεδο υποβάλλεται σε υπερβολική περιστροφή.
Διατεταγμένη δομή
Μια αξιωματική αντιμετώπιση της επίπεδης αφινικής γεωμετρίας μπορεί να οικοδομηθεί από τα αξιώματα της διατεταγμένης γεωμετρίας με την προσθήκη δύο επιπλέον αξιωμάτων:
Η έννοια του παραλληλισμού αποτελεί μια σχέση ισοδυναμίας στις ευθείες. Δεδομένου ότι τα αξιώματα της διατεταγμένης γεωμετρίας όπως παρουσιάζονται εδώ περιλαμβάνουν ιδιότητες που υποδηλώνουν τη δομή των πραγματικών αριθμών, οι ιδιότητες αυτές μεταφέρονται εδώ, έτσι ώστε να πρόκειται για μια αξιωματοποίηση της αφινικής γεωμετρίας πάνω στο πεδίο των πραγματικών αριθμών.
Τριαδικοί δακτύλιοι
Το πρώτο επίπεδο που δεν είναι του Ντεζαργκ σημειώθηκε από τον Ντέιβιντ Χίλμπερτ στο βιβλίο του "Θεμέλια της Γεωμετρίας" - το επίπεδο Μουλτόν είναι μια τυπική απεικόνιση. Προκειμένου να δοθεί ένα πλαίσιο για αυτόν τον τύπο γεωμετρίας, καθώς και για εκείνες όπου ισχύει το θεώρημα Ντεζαργκ, η έννοια του τριμερούς δακτυλίου αναπτύχθηκε από τον Μάρσαλ Χολ.
Σε αυτή την προσέγγιση, τα αφινικά επίπεδα κατασκευάζονται από διατεταγμένα ζεύγη που εξάγονται από έναν τριμερή δακτύλιο. Ένα επίπεδο λέγεται ότι έχει την "δευτερεύουσα αφινική ιδιότητα Ντεζαργκ" όταν δύο τρίγωνα σε παράλληλη προοπτική, που έχουν δύο παράλληλες πλευρές, πρέπει να έχουν και την τρίτη πλευρά παράλληλη. Εάν αυτή η ιδιότητα ισχύει στο αφινικό επίπεδο που ορίζεται από έναν τριμερή δακτύλιο, τότε υπάρχει μια σχέση ισοδυναμίας μεταξύ των "διανυσμάτων" που ορίζονται από ζεύγη σημείων στο επίπεδο. Επιπλέον, τα διανύσματα σχηματίζουν μια αβελιανή ομάδα υπό πρόσθεση- ο τριμερής δακτύλιος είναι γραμμικός και ικανοποιεί τη δεξιά διανεμητικότητα:
Αφινικοί μετασχηματισμοί
GL(V)
. Αυτή δεν είναι ολόκληρη η αφινική ομάδα, διότι πρέπει επίσης να επιτρέψουμε μετατροπές με διανύσματα v στον V. (Μια τέτοια μετατροπή μετασχηματίζει οποιοδήποτε w στον V σε
w + v
.) Η αφινική ομάδα παράγεται από τη γενική γραμμική ομάδα και τις μετατροπές και είναι στην πραγματικότητα το ημι-άμεσο γινόμενό τους  (Εδώ θεωρούμε την V ως ομάδα υπό την πράξη πρόσθεσης και χρησιμοποιούμε την οριστική αναπαράσταση της
Παραδείγματος χάριν, το θεώρημα από την επίπεδη γεωμετρία των τριγώνων σχετικά με τη σύμπτωση των ευθειών που συνδέουν κάθε κορυφή με το μέσο της απέναντι πλευράς (στο κεντροειδές ή βαρύκεντρο) εξαρτάται από τις έννοιες του μέσου και του κέντρου ως αφινικές αναλλοίωτες. Άλλα παραδείγματα περιλαμβάνουν τα θεωρήματα του Ceva και του Μενέλαου.
Οι αναλλοίωτοι affine μπορούν επίσης να διευκολύνουν τους υπολογισμούς. Παραδείγματος χάριν, οι γραμμές που χωρίζουν το εμβαδόν ενός τριγώνου σε δύο ίσα μισά σχηματίζουν ένα φάκελο μέσα στο τρίγωνο. Ο λόγος μεταξύ του εμβαδού του περιβλήματος και του εμβαδού του τριγώνου είναι αναλλοίωτος affine, οπότε αρκεί να την υπολογίσουμε από μια απλή περίπτωση όπως ένα μοναδιαίο ισοσκελές ορθογώνιο τρίγωνο για να έχουμε, δηλαδή 0,019860... ή λιγότερο από 2%, για όλα τα τρίγωνα.
Κινηματική
Στην κινηματική χρησιμοποιούνται δύο τύποι αφινικών μετασχηματισμών, τόσο κλασικοί όσο και σύγχρονοι. Η ταχύτητα v περιγράφεται χρησιμοποιώντας το μήκος και την κατεύθυνση, με το μήκος να θεωρείται απεριόριστο. Αυτή η ποικιλία της κινηματικής, γνωστή ως Γαλιλαϊκή ή Νευτώνεια, χρησιμοποιεί απόλυτες συντεταγμένες χώρου και χρόνου. Η διατμητική απεικόνιση ενός επιπέδου με έναν άξονα για το καθένα αναπαριστά την αλλαγή των συντεταγμένων για έναν παρατηρητή που κινείται με ταχύτητα v σε ένα σύστημα αναφοράς σε ηρεμία.
Η πεπερασμένη ταχύτητα του φωτός, που παρατηρήθηκε για πρώτη φορά από την καθυστέρηση στην εμφάνιση των φεγγαριών του Δία, απαιτεί σύγχρονη κινηματική. Η μέθοδος χρησιμοποιεί την ταχύτητα αντί της ταχύτητας και αντικαθιστά τη διατμητική απεικόνιση που χρησιμοποιούνταν προηγουμένως με μια συνθλιπτική απεικόνιση. Αυτή η συγγενής γεωμετρία αναπτύχθηκε συνθετικά το 1912 για να εκφράσει τη θεωρία της ειδικής σχετικότητας. Το 1984, "το συγγενές επίπεδο που σχετίζεται με τον Λορεντζιανό διανυσματικό χώρο L2 περιγράφηκε από τους Graciela Birman και Katsumi Nomizu σε ένα άρθρο με τίτλο "Τριγωνομετρία στη Λορεντζιανή γεωμετρία".
Αφινικός χώρος
Η αφινική (Oμοπαραλληλική) γεωμετρία μπορεί να θεωρηθεί ως η γεωμετρία ενός αφινικού χώρου δεδομένης διάστασης n, συντονισμένου πάνω σε ένα πεδίο K. Υπάρχει επίσης (σε δύο διαστάσεις) μια συνδυαστική γενίκευση του συντονισμένου αφινικού χώρου, όπως αναπτύχθηκε στην πεπερασμένη συνθετική γεωμετρία. Στην προβολική γεωμετρία, ένας συγγενής χώρος είναι το συμπλήρωμα ενός υπερεπιπέδου στο άπειρο σε έναν προβολικό χώρο. Ο αφινικός χώρος μπορεί επίσης να θεωρηθεί ως ένας διανυσματικός χώρος του οποίου οι πράξεις περιορίζονται σε γραμμικούς συνδυασμούς των οποίων οι συντελεστές αθροίζουν σε ένα, για παράδειγμα
2x − y
,
x − y + z
(x + y + z)/3
ix + (1 − i)y
, κ.λπ.
Εν συντομία, τα αφινικά επίπεδα είναι δισδιάστατες αφινικές γεωμετρίες που ορίζονται με βάση τις σχέσεις μεταξύ σημείων και ευθειών (ή μερικές φορές, σε υψηλότερες διαστάσεις, υπερεπίπεδα). Ορίζοντας τις αφινικές (και προβολικές) γεωμετρίες ως διαμορφώσεις σημείων και ευθειών (ή υπερεπιπέδων) αντί να χρησιμοποιούμε συντεταγμένες, λαμβάνουμε παραδείγματα χωρίς πεδία συντεταγμένων. Μια σημαντική ιδιότητα είναι ότι όλα αυτά τα παραδείγματα έχουν διάσταση 2. Τα πεπερασμένα παραδείγματα στη διάσταση 2 (πεπερασμένα affine επίπεδα) ήταν ανεκτίμητα για τη μελέτη διαμορφώσεων σε άπειρους αφινικούς χώρους, στη θεωρία ομάδων και στη συνδυαστική.
Αν και είναι λιγότερο γενικές από τη διαμορφωτική προσέγγιση, οι άλλες προσεγγίσεις που συζητήθηκαν έχουν ρίξει φως στα μέρη της γεωμετρίας που συνδέονται με τη συμμετρία.
Παραπομπές
Κατηγορία:Περιοχές των μαθηματικών Κατηγορία:Ομοπαραλληλική γεωμετρία Κατηγορία:Φιλοσοφία των μαθηματικών Κατηγορία:Ιστορία των Μαθηματικών
811
Θάνατοι
Κατηγορία:Έτη
Εθνική Σουηδίας U19 (καλαθοσφαίριση γυναικών)
Η εθνική ομάδα καλαθοσφαίρισης γυναικών U19 της Σουηδίας είναι το συγκρότημα που αντιπροσωπεύει τη χώρα της Σουηδίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 19 ετών. Είναι επίσης γνωστή ως Εθνική Σουηδίας Νεανίδων. Βρίσκεται υπό τη δικαιοδοσία της Σουηδικής Ομοσπονδίας Καλαθοσφαίρισης (Svenska Basketbollförbundet).
Εξωτερικοί σύνδεσμοι
Γυναικων U19
Αστυνόμος Σαΐνης
Το Αστυνόμος Σαΐνης (αγγλικα: Inspector Gadget, γνωστό κι ως Επιθεωρητής Σαΐνης) είναι μια τηλεοπτική σειρά κινουμένων σχεδίων αναπτυγμένη από μια κοινοπραξία μεταξύ της Γαλλίας, του Καναδά και των Ηνωμένων Πολιτειών με θέμα το αδέξιο, απλής ευφυΐας ομότιτλο ντετέκτιβ, ο οποίος είναι ένα ανθρώπινο ον με διάφορα βιονικά εξαρτήματα ενσωματωμένα στο σώμα του. Η πρωταρχική νέμεσις του Σαΐνη είναι ο Δόκτωρ Κλο, ο ηγέτης μιας σατανικής οργάνωσης, γνωστής ως "M.A.D." Αυτή ήταν το πρώτο κοινοπρακτικής προβολής σόου καρτούν από την DIC Entertainmen (καθώς και το πρώτο από την εταιρεία δημιουργημένο ειδικά για τους αμερικανούς τηλεθεατές, μαζί με το The Littles και το Heathcliff and the Catillac Cats). Αρχικά προβαλλόταν από το 1983 ως το 1986 και παρέμεινε σε κοινοπραξία μέχρι τα τέλη της δεκαετίας του 1990. Το 1999 προσαρμόστηκε σε μια ζωντανής δράσης ταινία της Disney με πρωταγωνιστή τον Μάθιου Μπρόντερικ ως τον χαρακτήρα του τίτλου και τον Ρούπερτ Έβερετ ως τον Δόκτωρ Claw.
Υπόθεση
Ο Αστυνόμος Σαΐνης, ο ομότιτλος χαρακτήρας της σειράς, είναι ένας παγκοσμίου φήμης επιθεωρητής Σάιμποργκ που εργάζεται για έναν μυστικό αστυνομικό οργανισμό που καταπολεμά το έγκλημα σε όλον τον κόσμο. Αποστολή του είναι κάθε φορά, να αποτρέπει τις εγκληματικές πράξεις της M.A.D. (ακρωνύμιο για Mean And Dirty, Κακοί Και Βρώμικοι σε ελεύθερη μετάφραση) - μια εγκληματική οργάνωση υπό την ηγεσία του άνομου Δόκτωρ Κλο, που διευθύνεται από τους πράκτορές του. Οι αποστολές που αναλαμβάνει συχνά παίρνουν μέρος σε ξένες τοποθεσίες, ή μέσα στη φανταστική πόλη του Μέτρο Σίτυ. Παρά το γεγονός ότι ο Αστυνόμος Σαΐνης είναι εξοπλισμένος με πολυάριθμα gadgets για να τον βοηθήσουν, συμπεριλαμβανομένου ενός προσωπικού οχήματος που μπορεί να μεταμορφωθεί από ένα οικογενειακό μίνιβαν σε ένα μεσαίου μεγέθους αστυνομικό αυτοκίνητο, είναι τελικά ικανότατος και πανέξυπνος σε κάθε αποστολή, χρησιμοποιώντας συχνά ένα σχετικότατο από αυτό για το οποίο κάλεσε gadget, και είναι μερικές φορές επιρρεπείς να προκαλέσει δημιουργικά προβλήματα στους γύρω του - ένα αξιοσημείωτο παράδειγμα είναι ένα συνεχές αστείο, εμπνευσμένο από το μήνυμα "αυτοκαταστροφής", στο οποίο ο Αστυνόμος Σαΐνης λαμβάνει μηνύματα με οδηγίες από τον αρχηγό Κουίμπυ, ο οποίος κατά κύριο λόγο τα παραδίδει σε αυτόν μεταμφιεσμένος, κι καταλήγουν πάνω του άθελα, πριν εκραγούν.
Στην πραγματικότητα, οι έρευνες διεξάγονται συχνά από την πανέξυπνη ανιψιά του Αστυνόμου Σαΐνη Πέννυ, η οποία κρυφά εργάζεται για να ανατρέψει τα σχέδια της M.A.D. και να είναι σίγουρος ότι ο θείος της είναι ασφαλής, καθώς ο Δόκτωρ Κλο δίνει οδηγίες στους πράκτορές του να απαλλάξουν τον Αστυνόμου Σαΐνη πριν μπορέσει να τους σταματήσει. Παρόλο που ο Αστυνόμος Σαΐνης είναι ανίκανος, πάντα αποφεύγει τον κίνδυνο λόγω τύχης, είτε από ένα λάθος gadget, είτε από τη μυστική βοήθεια του οικογενειακού σκύλου Μπρέιν, που φορά μεταμφίεση. Στις περισσότερες περιπτώσεις, η μεταμφίεσή του συχνά κάνει τον Αστυνόμο Σαΐνη να τον κυνηγήσει με την εσφαλμένη πεποίθηση ότι είναι πράκτορας της M.A.D. Ενώ η Πέννυ παραμένει σε επαφή με τον Μπρέιν κατά τη διάρκεια της έρευνάς της, συχνά βρίσκεται σε κίνδυνο και δραπετεύει ειδοποιώντας τον Μπρέιν να την βοηθήσει, ή χρησιμοποιώντας τη δική του τεχνολογία. Παρά τη συμμετοχή των δύο, και οι δύο βεβαιώνουν ότι ο Αστυνόμος Σαΐνης θεωρείται ότι ολοκλήρωσε την αποστολή ως προς την άποψη του Κουίμπυ. σε ορισμένες περιπτώσεις, ο Αστυνόμος Σαΐνης ολοκληρώνει μια αποστολή, αν και συνήθως λόγω τύχης. Ο Δόκτωρ Κλο πάντα ορκίζεται εκδίκηση στον Αστυνόμο Σαΐνη για την αποτροπή των σχεδίων του.
Όπως και πολλά κινούμενα σχέδια της δεκαετίας του '80, επεισόδια του «Αστυνόμου Σαΐνη» πάντα τέλειωναν με μια ανακοίνωση δημόσιων υπηρεσιών που συμβούλευε πώς να χειριστεί κανείς μια σοβαρή κατάσταση.
Αρχική ιδέα
Η σειρά δημιουργήθηκε από τους Άντυ Χέιγουαρντ, Ζο Σαλούπα και Μπρούνο Μπιάνκι. Οι τρεις τους ανέπτυξαν το πρότζεκτ για την DIC Audiovisuel. Η αρχική ιδέα για τον Αστυνόμο Σαΐνη προήλθε από τον Χέιγουαρντ, ο οποίος έγραψε επίσης το πιλοτικό επεισόδιο με τη βοήθεια του Ζο Σαλούπα "Winter Olympics" (Χειμερινοί Ολυμπιακοί σε ελεύθερη μετάφραση) το 1982. Ο Σαλούπα, στο οποίον τότε άνηκαν τα στούντιο της DIC Audiovisuel, βοήθησε στην ανάπτυξη της ιδέας για τα υπόλοιπα επεισόδια μαζί με τον Μπρούνο Μπιάνκι, ο οποίος σχεδίασε τους κύριους χαρακτήρες και ορίστηκε ως επόπτης διευθυντής. Ένας από τους λόγους της ύπαρξης του πρότζεκτ ήταν η αποκατάσταση των δαπανών που πραγματοποίησαν από την DiC και την TMS όταν το προγραμματισμένο έργο τους, η συνέχεια του Lupine the Third που ονομαζόταν Lupine VIII, σταμάτησε στη μέση της παραγωγής.
Σύμφωνα με την μπόνους ταινία "Wowsers" με τους συν-δημιουργούς Άντυ Χέιγουαρντ και Μίχαελ Μαλιάνι στην τεσσάρων DVD σειρά Inspector Gadget: The Original Series, ο Σαΐνης πέρασε περίπου από 350 σκίτσα πριν φτάσει στον τελικό σχεδιασμό του. Ο σχεδιασμός του Σαΐνη περιελάμβανε επίσης ένα μουστάκι στον πιλότο πριν αφαιρεθεί για το υπόλοιπο της σειράς, εξαιτίας μήνυσης της DiC από την MGM. Μια τέταρτη έκδοση του πιλότου καταγράφηκε όπου προστέθηκαν λόγια για να εξηγηθεί η ύπαρξή του.
Ανάλυση
Ένα συνεχές αστείο της σειράς είναι το πώς ο Αστυνόμος Σαΐνης χειρίζεται εκρηκτικά. Διαθέτει εκρηκτικές συσκευές με ειδική σήμανση, τις οποίες "πετά" μακριά. Οι συσκευές πάντοτε καταλήγουν να εκρήγνυνται κοντά στο αφεντικό του Αστυνόμου Σαΐνη. Οι συντάκτες βλέπουν τον Αστυνόμο Σαΐνη ως ανίκανο να επιβιώσει μόνος του και να συνειδητοποιήσει ότι τα μηχανήματά του τείνουν να δυσλειτουργούν. Μια επαναλαμβανόμενη κατάσταση στη σειρά αφορά τον Αστυνόμο Σαΐνη που προειδοποιεί την Πέννυ να μην τον ακολουθήσει σε μια αποστολή που υποτίθεται ότι είναι πολύ επικίνδυνη γι 'αυτήν. Οι συντάκτες βλέπουν την Πέννυ να μην έχει καμία επιλογή, και να αγνοεί τις προειδοποιήσεις. Εάν δεν εξασφαλίσει την επιβίωση του Αστυνόμου Σαΐνη, θα χάσει τον νόμιμο κηδεμόνα της και θα καταλήξει σε ένα ορφανοτροφείο.
Σύμφωνα με το A Dictionary of Sociology, ο Αστυνόμος Σαΐνης είναι μια σειρά επιστημονικής φαντασίας. Είναι ένα από τα πολλά έργα αυτού του είδους που εμπνέονται από την έννοια του σάιμποργκ, όπως ορίστηκε στη δεκαετία του 1960 από τους ηλεκτρολόγους μηχανικούς Μάνφρεντ Κλάινς και Νάθαν Κλιν. Ο όρος αναφέρεται σε οργανισμούς με ηλεκτρονικές βελτιώσεις που θα μπορούσαν να επιβιώσουν σε εξωγήινα περιβάλλοντα. Η ιδέα ήταν ότι οι εξελίξεις στη μηχανική θα επέτρεπαν την αντικατάσταση των ανθρώπινων λειτουργιών με μηχανικά μέρη και συστήματα ελεγχόμενα από υπολογιστή. Οι Κλάινς και Κλιν δεν ήταν συγγραφείς επιστημονικής φαντασίας, αλλά η αντίληψή τους ενέπνευσε "πολλά σενάρια επιστημονικής φαντασίας". Εκτός από το Αστυνόμος Σαΐνης και τον επώνυμο χαρακτήρα του, άλλα παραδείγματα που αναφέρονται στο λεξικό περιλαμβάνουν τους RoboCop, Στιβ Όστιν, Λουκ Σκαϊγουώκερ και Μποργκ. Ο ιστορικός κινουμένων σχεδίων Ντέιβιντ Περλμάτερ περιλαμβάνει τη σειρά στο ιστορικό της περιεχόμενο για την αμερικανική τηλεόραση κινουμένων σχεδίων. Θεωρεί ότι η τηλεοπτική σειρά Αστυνόμος Σαΐνης είναι η πρώτη παραγωγή της DIC Entertainment προορισμένη για την αμερικανική τηλεόραση και η διάσημη δημιουργία αυτής της εταιρείας παραγωγής. Δηλώνει ότι η σειρά έθεσε την εταιρεία στην πορεία που θα ακολουθούσε για τις επόμενες τρεις δεκαετίες, αλλά θεωρεί ότι οι περισσότερες από τις επόμενες σειρές της είναι λιγότερο επιτυχείς.
Σεναριογράφοι
Ο σεναριογράφος της Nelvana Πίτερ Σάοντέρ ήταν ο επικεφαλής συγγραφέας για τον πρώτο κύκλο. Δεδομένου ότι η Nelvana δεν ήταν πλέον μέρος της παραγωγής από τον δεύτερο κύκλο, η εκπομπή γράφτηκε από τους υπαλλήλους του στούντιο της DiC Έλενορ Μπούριαν-Μορ, Μάικ Ομαόνι, Γκλεν Έγκμπερτ και Τζακ Χανραχάν. Οι Χανραχάν και Μπούριαν-Μορ αργότερα θα έγραφαν σενάριο για το ειδικό χριστουγεννιάτικο επεισόδιο Inspector Gadget Saves Christmas
Σύνταγμα της Ιρλανδίας
Το Σύνταγμα της Ιρλανδίας είναι ο θεμελιώδης νόμος της Ιρλανδίας. Το ισχύον σύνταγμα είναι το δεύτερο από την ανεξαρτησία της Ιρλανδίας και ισχύει από τις 29 Δεκεμβρίου 1937. Τροποποίηση του συντάγματος μπορεί να γίνει μόνο μέσω δημοψηφίσματος.
Αστυνόμος Σαΐνης
Διανομή ρόλων
Ο ρόλος του Αστυνόμου Σαΐνη πέρασε από δύο διαφορετικούς φωνητικούς ηθοποιούς για το πιλοτικό επεισόδιο προτού επιλεχθεί ο Ντον Άνταμς. Στην πρώτη έκδοση του πιλοτικού επεισοδίου, η φωνή του Αστυνόμου Σαΐνη δανείζεται από τον Τζέσσι Ουάιτ. Μια δεύτερη έκδοση του πιλότου έγινε με τη μόνη διαφορά ότι ο Γκάρυ Όουενς επανέγγραψε όλους τους διαλόγους του Ουάιτ με μια μεσο-Ατλαντική προφορά με βαθύ τόνο. Τελικά, οι παραγωγοί αποφάσισαν να επιλέξουν τον ηθοποιό Ντον Αντάμς στο ρόλο, επαναεγγράφοντας όλο τον διάλογο του Αστυνόμου Σαΐνη στον πιλότο, ώστε να θυμίζει περισσότερο τον Μάξγουελ Σμαρτ. Μια τέταρτη έκδοση του πιλότου δημιουργήθηκε για τηλεοπτική μετάδοση με τον Φρανκ Γουέλκερ να καταγράφει εκ νέου μια πρόταση ως Αστυνόμος Σαΐνης για να εξηγήσει την ύπαρξη του μουστακιού του.
Σύνταγμα της Ιρλανδίας
Παραπομπές
Κατηγορία:Πολιτική της Ιρλανδίας Ιρλανδια
Αστυνόμος Σαΐνης
Διανομή ρόλων
Όταν η παραγωγή του Αστυνόμος Σαΐνης μετακινήθηκε από την Nelvana στο Τορόντο, στην έδρα της DiC στο Λος Άντζελες για τον δεύτερο κύκλο, αντικαταστάθηκαν όλοι οι καναδοί φωνητικοί ηθοποιοί. Η Χόλι Μπέργκερ αντικατέστησε την Κρι Σάμερ ως τη φωνή της Πέννυ, ενώ ο Μορίς Λαμάρς αντικατέστησε τον Ντάν Χένεσι ως τη φωνή του Αρχηγού Κουίμπυ. Περιστασιακά, ο Λαμάρς θα αντικαταστούσε τον Ντον Άνταμς ως Αστυνόμο Σαΐνη όποτε κρινόταν απαραίτητο.
Ελληνικές μεταγλωττίσεις
Η φωνή του Σαΐνη στην πρώτη ελληνική μεταγλώττιση της ΕΡΤ του 1985 ήταν του Τάσου Κωστή, ο οποίος ήταν και ο εμπνευστής του ελληνικού τίτλου: «Σαΐνης». Η Λέτα Μουσούτη δανείζει την φωνή της στην Πέννυ, ο Χρήστος Πάρλας στον Δόκτωρ Κλάου, και ο Χρήστος Κατσιγιάννης στον Αρχηγό Κουίμπυ ενώ η σκηνοθεσία είναι του Μιχάλη Μπαλή. Στο Fox Kids, σε κυκλοφορίες DVD της σειράς από τον ομώνυμο σταθμό και τον εκδοτικό οίκο Μοντέρνοι Καιροι, στον ANT1, την ΕΤ1, την ΔΤ, το E Channel και περιφερειακούς σταθμούς, υπήρξε μια νέα μεταγλώττιση από τα στούντιο Τρίτων και Λύσις, με το σύνηθες καστ που έχει συμμετάσχει στις περισσότερες μεταγλωττίσεις των στούντιο: Στέλιος Καλαθάς ως Σαΐνης, η Χρύσα Σπηλιώτη ως Πέννυ την οποία μετά την αντικατέστησε η Δήμητρα Δημητριάδου, Θέμης Ψυχογιός ως Δόκτωρ Κλο (αποκαλούμενος ως Δόκτωρ Μαντ), και ο Γιάννης Παπαϊωάννου ως ο Αρχηγός Κουίμπυ. Η Δέσποινα Κυριακίδου είναι υπεύθυνη για την μετάφραση. Ο Μιχάλης Μπαλής με την Δήμητρα Δημητριάδου σκηνοθέτησαν αυτή την μεταγλώττιση. Το ελληνικό τραγούδι τίτλων, το οποίο έχει γράψει ο Πάνος Τσαπάρας, ακούγεται και στις δύο μεταγλωττίσεις. Η εταιρία διανομής Dioharis Audiovisual κυκλοφόρησε επεισόδια της σειράς μαζί με της ισπανικής κινουμένων σχεδίων Supermodels, με διαφορετική μεταγλώττιση την οποία σκηνοθετούσε η Χρύσα Σαμαρά στο στούντιο Τρίτων. Εδώ τον ρόλο του Σαΐνη είχε ο Γιάννης Υφαντής, τον ρόλο της Πέννυς (στα περισσότερα επεισόδια) η Χρύσα Σαμαρά και τους ρόλους των Δόκτωρ Κλάου και Αρχηγού Κουίμπυ (στα περισσότερα επεισόδια) ο Αντώνης Πάλλης. Στην πιο πρόσφατη μεταγλώττιση της σειράς, η οποία έγινε στο στούντιο Sierra Post απο τον Τηλέμαχο Κρεβάικα, στον ρόλο του Σαΐνη είναι ο Πέτρος Σπυρόπουλος, της Πέννυς η Άννα Σταματίου, του Αρχηγού Κουίμπι ο Θοδωρής Σμέρος και τέλος στον ρόλο του Δόκτωρ Κλο ο Τάκης Σακελλαρίου.
Στο σπέσιαλ Inspector Gadget Saves Christmas υπάρχουν δύο μεταγλωττίσεις. Στην μεταγλώττιση για την βιντεοκασέτα ονόματι Ο Αστυνόμος Σαίνης σε Χριστουγεννιάτικες Περιπέτειες που κυκλοφόρησε τον Δεκέμβριο του 1996, ο Τάσος Κωστής δανείζει την φωνή του στον ομότιτλο χαρακτήρα όπως και στην πρώτη της σειράς, ενώ η Κατερίνα Γκίργκις δανείζει την φωνή της στην Πέννυ, ο Θέμης Ψυχογιός στον Αρχηγό Κουίμπυ και τον Άγιο Βασίλη, και ο Φώτης Πετρίδης στον Δόκτωρ Κλο και τον Μπρέιν ενώ την σκηνοθεσία είχε ο Νίκος Πόγκας στο Studio'87. Στην δεύτερη μεταγλώττιση ονόματι Ο Αστυνόμος Σαΐνης σώζει τα Χριστούγεννα, η οποία ανατέθηκε από την DigiTime για την σείρα παιδικών DVD Πάντα και Λέων και κυκλοφόρησε τον Δεκέμβριο του 2004, τον Αστυνόμο Σαΐνη κάνει ο Στέλιος Καλαθάς όπως και στην μεταγενέστερη της σειράς, αλλά η Ελένη Κεφαλοπούλου δανείζει την φωνή της στην Πέννυ, ο Αυγερινός Σουλόπουλος στον Αρχηγό Κουίμπυ και τον Άγιο Βασίλη, ο Θέμης Ψυχογιός στον Δόκτωρ Κλο και ο Σπύρος Μπιμπίλας στον Μπρέιν και σε άλλους χαρακτήρες. Ο τελευταία αναφερόμενος ηθοποιός σκηνοθετεί επίσης το επεισόδιο, όπως και με τις περισσότερες μεταγλωττίσεις της Οπτικοακουστικής, του στούντιο υπεύθυνου για την μεταγλώττιση του, αλλά και των άλλων παιδικών της DigiTime. Την μετάφραση κάνει η Ελένη Κεφαλοπούλου.
Αστυνόμος Σαΐνης και Μικροί Σαΐνηδες
Το Αστυνόμος Σαΐνης και Μικροί Σαΐνηδες είναι η συνέχεια της σειράς του 1983, και συμπαραγωγή των εταιριών Fox Kids Europe, DIC Entertainment Corporation, SIP Animation, M6 Métropole Télévision, Channel 5, και Mediatrade S.P.A. έτους 2002. Ήταν ένα από τα κύρια προγράμματα του ελληνικού Fox Kids, όπου έκανε πρεμιέρα τα τέλη της ίδιας χρονιάς, μαζί με άλλους σταθμούς του δικτύου στην Ευρώπη αργότερα. Μετά την μετονομασία του σταθμού σε Jetix, κυκλοφόρησαν τα 6 πρώτα επεισόδια της σειράς σε DVD από τις εκδόσεις Μοντέρνοι Καιροί. Παρά τον εξελληνισμένο τίτλο της σειράς, ο Αστυνόμος Σαΐνης (στον οποίο ξαναδανείζει την φωνή του ο Τάσος Κωστής) σε αυτή προάγεται σε υπολοχαγό, και δουλεύει για την Παγκόσμια Οργάνωση Μεγάλων Δυνάμεων (αγγλικα: World Organization of Mega Powers), με βοηθούς τους Φίτζετ και Ντίτζιτ, δύο μικρά ρομπότ και μινιατούρες του Σαΐνη. Ο καθένας τους έχει το δικό του οπλοστάσιο κρυφών συσκευών, συμπεριλαμβανομένων τηλεοπτικών συσκευών επικοινωνίας στα "στήθη" τους. Η Πέννυ (12χρονη σε αυτή την σειρά), η οποία τα διευθύνει από την σοφίτα του σπιτιού της, τους δημιούργησε αφού ο Μπρέιν αποσύρθηκε, ψυχολογικά τραυματισμένος από τις προηγούμενες απόπειρες να σώσει τον Σαΐνη. Προηγήθηκε πριν την σειρά, η τηλεταινία Αστυνόμος Σαΐνης: Μυστική Φόρμουλα, που έκανε πρεμιέρα στο Nickelodeon στις 13 Οκτωβρίου 2002, στην οποία ο υπολοχαγός Σαΐνης εγκαταλείπει το αγαπημένο του αλλά γηρασμένο Γκάτζετμομπιλ, ενώ ο εχθρός του, Δόκτωρ Κλο, χρησιμοποιεί έναν ανταγωνιστικό μαχητή του εγκλήματος για να δυσφημίσει τον Σαΐνη.
Οι αρχικοί δημιουργοί του Αστυνόμου Σαΐνη επανενώθηκαν για την υλοποίηση της σειράς. Ο Άντυ Χέιγουαρντ έφερε την ιδέα και ήταν ένας από τους εκτελεστικούς παραγωγούς. Ο Ζο Σαλούπα δημιούργησε και ανέπτυξε την σειρά και έγραψε κάθε επεισόδιο. ενώ ο Μπρούνο Μπιάνκι σχεδίασε τους κύριους χαρακτήρες καθώς επίσης σκηνοθέτησε την σειρά.
Ένα ομότιτλο βιντεοπαιχνίδι βασισμένο στη σειρά κυκλοφόρησε τον Νοέμβριο του 2004, για το PlayStation 2 και ηλεκτρονικούς υπολογιστές, ανεπτυγμένο από την Eko Software και διανεμημένο από την Hip International Europe, η οποία απέκτησε τα δικαιώματα όταν εξαγόρασε την Light & Shadow Production, υπεύθηνη για τα προηγούμενα παιχνίδια με τον Αστυνόμο Σαΐνη, τον Φεβρουάριο της ίδιας χρονιάς. Κυκλοφόρησε μόνο σε PAL.
Επιθεωρητής Σαΐνης
Μια σειρά βασισμένη στην ομώνυμη του 1983 ανακοινώθηκε το 2011, και έκανε πρεμιέρα στην Ελλάδα και άλλες χώρες το 2015, στο Boomerang. Σε αυτή την σειρά, ο Δόκτωρ Κλο έχει ξεψυχθεί έξω από τη φυλακή-παγόβουνό του και επαναφέρει την M.A.D. Ο Αστυνόμος Σαΐνης βγαίνει από τη συνταξιοδότησή του και επιστρέφει για να σταματήσει τον Κλο για άλλη μια φορά, αλλά αυτή τη φορά, με την Πέννυ και τον Μπρέιν επίσημα στο πλευρό του. Ένας νέος χαρακτήρας σε αυτή τη σειρά είναι ο ανιψιός του Δόκτωρ Κλο, Τάλον, που η Πέννυ αγαπά κατά κάποιον τρόπο, και αντιστρόφως. Η σειρά είναι ακόμα πιο κωμική από την βασιζόμενη, με τον Δόκτωρ Κλο να απεικονίζεται ως λιγότερο απειλητικό και τον Σαΐνη πολύ πιο αδέξιο και ανόητο.
Παραπομπές
Κατηγορία:Τηλεοπτικές σειρές κινουμένων σχεδίων Κατηγορία:Αστυνομία στη μυθοπλασία
Χρυσή Άρκτος
μικρογραφία|Κινηματογραφικό βραβείο Χρυσή Άρκτος. Η Χρυσή Άρκτος είναι το σημαντικότερο βραβείο που απονέμεται στο ετήσιο Διεθνές Κινηματογραφικό Φεστιβάλ του Βερολίνου. Περιλαμβάνει δυο κατηγορίες: τη Χρυσή Άρκτο για την καλύτερη ταινία, που απονέμεται στον σκηνοθέτη και μία «Τιμητική Χρυσή Άρκτο», που δίδεται στο εκάστοτε πρόσωπο, στο οποίο απονέμεται "Φόρος τιμής" (Hommage) και αφορά το σύνολο της προσφοράς του βραβευθέντος.
Στην απονομή που έγινε το 2022, τη Χρυσή Άρκτο απέσπασε η ταινία Οι ροδακινιές του Αλκαράς της σκηνοθέτριας Κάρλα Σιμόν από την Ισπανία.
Εξωτερικοί σύνδεσμοι
Κατηγορία:Διεθνές Φεστιβάλ Κινηματογράφου Βερολίνου
Βασίλειος Σταυρίδης
Ο '''Βασίλειος Θ. Σταυρίδης''' (1925-2016) ήταν θεολόγος καθηγητής στη Θεολογική Σχολή της Χάλκης.